

 **Republika Hrvatska**

 **Koprivničko – Križevačka županija**

**OSNOVNA ŠKOLA „BRAĆA RADIĆ KOPRIVNICA**

**OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA OSNOVNE ŠKOLE**

 **„BRAĆA RADIĆ“ KOPRIVNICA ZA 2024. GODINU**

**1. Sažetak djelokruga rada proračunskog korisnika**

Osnovna škola „Braća Radić“ MB: 3009556, OIB: 13567291238 ima predmet poslovanja – djelatnosti: odgoj i osnovno školovanje djece, osnovno školovanje za darovitu djecu i za djecu s teškoćama u razvoju prema posebno propisanim nastavnim planovima i programima, organizacija aktivnosti djece u sklopu različitih udruga te učeničkih klubova i društava.

Nastava je organizirana u dvije smjene. Prva smjena počinje u 8:00 h i završava u 13:10 h dok druga smjena počinje u 13:15 h i završava u 18:25 h. Nastava, redovna, izborna, dopunska i dodatna izvodi se prema nastavnim planovima i programima koje je donijelo Ministarstvo znanosti, obrazovanja i sporta i Godišnjem planu i programu rada škole.

Matična škola u Koprivnici sagrađena je 1989. godine. Na kraju školske godine 2023./2024. nastavu je polazilo 779 učenika u 36 razrednih odjela. Školska zgrada u Starigradu sagrađena je 1954. godine, a nastavu je polazilo 66 učenika u 4 razredna odjela. Područna škola Bakovčica je darovnim ugovorom pripala našem Osnivaču Gradu Koprivnici u rujnu 2023. godine.

 U Matičnoj školi rad se odvija u 25 učionica od kojih su 5 specijalizirane. Uz ove učionice nastava se odvija i u školskoj sportskoj dvorani, knjižnici i na sportskom igralištu. Područna škola Starigrad, na žalost, nema sportsku dvoranu ni odgovarajuće sportsko igralište.

Osnovna škola „Braća Radić“ na kraju šk. god. 2023./2024. broji 97 djelatnika, od toga 21 učitelja razredne nastave, 44 učitelja predmetne nastave, 4 stručna suradnika, 11 pomoćnika u nastavi i 2 stručno komunikacijska posrednika te 17 ostalih djelatnika, od toga su 5 učiteljica izvrsne savjetnice, 1 savjetnica, 4 učiteljice mentorice i 6 voditelja Županijskih stručnih vijeća (matematike, vjeronauka, engleskoga jezika, knjižnice i 2 voditeljice razredne nastave).

**2. Obrazloženje programa rada školske ustanove**

Prioritet škole je kvalitetno obrazovanje i odgoj učenika što ostvarujemo stalnim usavršavanjem učitelja, stručnih suradnika i ostali djelatnika (seminari, stručni skupovi, aktivi) i podizanje nastavnog standarda na višu razinu, poticanjem učenika na izražavanje kreativnosti, talenata i sposobnosti prema interesima, razvijanje navike cjeloživotnog učenja, usvajanje zdravih navika preko zdravstvenog odgoja, pozitivnih stavova u odgoju mlade ličnosti kroz građanski odgoj tj. razvoj kompletne mlade osobe razvijenim samopoštovanjem i poštovanjem drugih.

Financijskim planom sredstva su planirana za provođenje programa 3002 Osnovni program osnovnoškolskog odgoja i obrazovanja, 3003 Dodatni program odgoja i obrazovanja, 3015 Socijalni program i 9000 COP.

**3. Usklađenost ciljeva, strategije i programa s dokumentima dugoročnog razvoja**

 Školske ustanove ne donose strateške, već godišnje planove (Školski kurikulum i Godišnji plan i program rada škole) prema planu i programu koje je donijelo Ministarstvo znanosti i obrazovanja. Također, planovi se donose za školsku godinu, a ne za fiskalnu što je uzrok mogućim odstupanjima u izvršenju financijskih planova.

**ZAKONSKE I DRUGE PODLOGE NA KOJIMA SE ZASNIVA PROGRAM**

* Zakon o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23),
* Zakon o ustanovama (NN broj 76/93, 29/97, 47/99, 35/08,127/19 i 151/22) ,
* Zakon o proračunu (NN broj 144/21).
* Zakon o javnoj nabavi (NN broj 120/16, 114/22),
* Pravilnik o proračunskim klasifikacijama (NN broj 26/10, 120/13 i 1/20), Pravilnik o proračunskom računovodstvu i računskom planu (NN broj 124/14, 115/15, 87/16, 3/18, 126/19 i 108/20 ).
* Pravilnik o financijskom izvještavanju u proračunskom računovodstvu (NN broj 37/22)
* Pravilnik o polugodišnjem i godišnjem izvještaju o izvršenju proračuna i financijskog plana (NN broj 85/23)
* Pravilnik o provedbi Nacionalne strategije za provedbu Školske sheme voća i povrća te mlijeka i mliječnih proizvoda od školske godine 2023./2024. do školske godine 2028./2029. (NN broj 81/2023)
* Odluka o kriterijima i načinu financiranja, odnosno sufinanciranja troškova prehrane za učenike osnovnih škola za školsku godinu 2023./2024.
* Godišnji plan i program rada škole za školsku godinu 2023./2024. i 2024./2025.
* Školski kurikulum OŠ „Braća Radić“, nastavne i izvannastavne aktivnosti za školsku godinu 2023./2024. i 2024./2025.

**OPĆI DIO**

**PRIHODI I PRIMICI**

|  |  |  |  |  |
| --- | --- | --- | --- | --- |
| **Skupina** | **VRSTA PRIHODA** | **Rebalans za 2024. godinu** | **Ostvarenje/EUR****01.01.-30.6.2024.** | **Indeks** |
| **63** | Pomoći iz inozemstva i od subjekata unutar općeg proračuna | 3.041.893,00 | 1.325.186,36 | 44 |
| **65** | Prihodi od upravnih i administrativnih pristojbi, pristojbi po posebnim propisima i naknadama | 21.131,00 | 3.723,88 | 18 |
| **66** | Prihodi od prodaje proizvoda i robe te pruženih usluga, prihodi od donacija | 16.506,00 | 10.714,37 | 65 |
| **67** | Prihodi iz nadležnog proračuna i od HZZO-a temeljem ugovornih obveza | 566.854,00 | 240.642,55 | 42 |
| **72** | Prihodi od prodaje proizvedene dug. imovine | 112,00 | 0,00 | 0 |
|  | **UKUPNO:** |  **3.646.496,00** | **1.580.267,16** | **43** |

Kao što se vidi iz gore navedene tablice prihoda/primitaka, manji indeks od 18 u odnosu na planima skupina **65 Prihodi od upravnih i administrativnih pristojbi, pristojbi po posebnim propisima i naknadama** na koje knjižimo prihode od roditelja za popravke tableta, za osiguranje učenika, za školsku kuhinju (iz 2022. godine i ranije) i majice za učenike koji će biti realizirani s početkom nove školske godine 2024./2025.. Skupina **67 Prihodi iz nadležnog proračuna i od HZZO-a temeljem ugovornih obveza** ima indeks 42 jer rashodi koji su fakturirani za lipanj nisu naplaćeni u lipnju, već će biti naplaćeni u srpnju i kolovozu. Skupina **63 Pomoći iz inozemstva i od subjekata unutar općeg proračuna** bilježi indeks 44, a na nju knjižimo prihod za školsku kuhinju, ŽSV-e, udžbenike, a najveći dio se odnosi na plaće i materijalna prava zaposlenika. Ostatak te skupine će se realizirati u drugom polugodištu godine jer je nabava udžbenika pokrenuta tek početkom srpnja. Skupina **66 Prihodi od prodaje proizvoda i robe te pruženih usluga, prihodi od donacija** bilježi indeks 65, jer smo donaciju od Kauflanda dobivali samo do kraja školske godine 2023./2024., a u slijedećoj školskoj godini nećemo više dobivati donaciju voća od Kauflanda.

**Obrazloženje izvršenja planiranih prihoda i primitaka po odjeljcima u razdoblju siječanj-lipanj 2024. godine:**

**Odjeljak 6361Tekuće pomoći proračunskim korisnicima iz proračuna koji im nije nadležan**  ima ostvarenje od 1.288.244,00 EUR te ima indeks 125 u odnosu na isto razdoblje prošle godine. Najveći razlog tomu je nova *Uredba o nazivima radnih mjesta, uvjetima za raspored i koeficijentima za obračun plaće u javnim službama* s kojom se svim zaposlenicima povećala osnovna plaća, a koja je u primjeni od 01.03.2024. godine. Također je novim Kolektivnim ugovorom za zaposlene u javnim i državnim službama osigurano novo materijalno pravo za sve zaposlenike, a to je uskrsnica.

**Odjeljak 6362Kapitalne pomoći proračunskim korisnicima iz proračuna koji im nije nadležan** iznosi 78,08 EUR jer smo ove godine imali dodatnu narudžbu udžbenika za novoupisane učenike, a prošle godine nismo pa je stanje 0,00 EUR. Ostatak će biti realiziran kad primimo sredstva od Ministarstva za naručene udžbenike za učenike škole za novu školsku godinu.

**Odjeljak 6391** **Tekući prijenosi između proračunskih korisnika istog proračuna** bilježi ostvarenje od 6.149,67 EUR i indeks na manje u odnosu na isto razdoblje prošle godine te iznosi 74 zbog toga što smo ograničena sredstva za Školsku shemu voća u školskoj godini 2023./2024. iskoristili do kraja 2023. godine pa nije ostalo za utrošiti u drugom polugodištu, za razliku od školske godine 2022./2023. kad smo još imali novaca za trošiti u prva 3 mjeseca 2023. godine.

**Odjeljak 6393** **Tekući prijenosi između proračunskih korisnika istog proračuna temeljem EU sredstava** uključuju sredstva nacionalnog sufinanciranja pomoćnika u nastavi po ODJEKU VI, bilježi stanje od 30.714,61 EUR te veći indeks od 111 u odnosu na isto razdoblje prošle godine jer se povećala bruto satnica pomoćnicima u nastavi sa 5,15 EUR na 5,77 EUR i projekt smo završili sa 3 pomoćnika više u odnosu na isto razdoblje 2023. godine.

**Odjeljak 6526 Ostali nespomenuti prihodi** na koji knjižimo prihode od školske kuhinje (za račune izdane 2022. godine), zatim prihode za osiguranje učenika, školske majice i popravke tableta, bilježe indeks od 60 i ostvarenje od 3.723,88 EUR. Najveći razlog smanjenja u odnosu na isto razdoblje prošle godine je što smo 2023. godine još naplaćivali od roditelja dugove za školsku kuhinju iz 2022. godine. Ostatak prihoda će se realizirati u drugoj polovici godine.

**Odjeljak 6614 Prihodi od prodaje proizvoda i robe** bilježi stanje od 114,48 EUR u odnosu na 2023. godinu jer smo ove godine počeli knjižiti prihod od papira i baterija na ispravni konto (do 2023. godine smo knjižili na 6615 Prihodi od pruženih usluga).

**Odjeljak 6615 Prihodi od pruženih usluga** koji obuhvaća prihod od najma stana, zakup poslovnog prostora za iznajmljivanje samoposlužnih aparata, ima indeks 115. Ostvarenje na dan 30.06.2024. godine je 3.168,92 EUR, a povećanje je jer smo s novom godinom potpisali nove ugovore sa iznajmljivačima stanova. Najamnina za stan na Trgu Eugena Kumičića je porasla sa 56,41 EUR na 179,35 EUR, a najamnina za školski stan je porasla sa 81,29 EUR na 254,00 EUR. Ostatak prihoda će se realizirati u drugoj polovici godine.

**Odjeljak 6631 Tekuće donacije** bilježi stanje od 6.930,97 EUR i indeks 0 jer smo ove godine knjižili svaki tjedan jednu donaciju voća od Kauflanda, a prošle godine to nismo imali.

**Odjeljak 6632 Kapitalne donacije** bilježi stanje od 500,00 EUR i indeks 108,a radi se o donaciji AO osiguranja. Prošle godine je bila nešto manja i iznosila je 465,00 EUR.

**Odjeljak 6711** **Prihodi iz nadležnog proračuna za financiranje rashoda poslovanja** bilježi indeks od 147, a obuhvaća prihode primljene za redovno poslovanje škole iz decentraliziranih i gradskih sredstava. Indeks je veći zbog povećanja plaće pomoćnika u nastavi jer se njihova bruto satnica povećala sa 5,15 EUR na 5,77 EUR. Povećanje je i zbog veće satnice za izvannastavne aktivnosti (13,27 EUR na 15,00 EUR). Također je iz 2023. godine prenesen veći manjak iz Aktivnosti decentraliziranih sredstava te plaće pomoćnika u nastavi što je također jedan razlog povećanja na tom odjeljku. Od rashoda koji se financiraju iz tog odjeljka, a koji su porasli za skoro 100% je prijevoz učenika što je znatno povećalo i prihode na tom odjeljku. Ostvarenje je u iznosu od 229.375,27 EUR

**Odjeljak 6712** **Prihodi iz nadležnog proračuna za financiranje rashoda za nabavu nefinancijske imovine** ove godine ima stanje jer smo realizirali nabavu namještaja te smo knjižili račun za priključak na elektroenergetsku distribucijsku mrežu, a u istom razdoblju prošle godine još nisu bili realizirani sklopljeni ugovori za nabavu namještaja i računala. Ostvarenje je u iznosu od 11.267,28 EUR, a indeks 0.

**RASHODI I IZDACI**

|  |  |  |  |  |
| --- | --- | --- | --- | --- |
| **Skupina** | **VRSTA RASHODA** | **Rebalans za 2024. godinu** | **Ostvarenje/EUR****01.01.-30.6.2024.** | **Indeks** |
| **31** | Rashodi za zaposlene | 2.808.639,00 | 1.232.125,32 | 44 |
| **32** | Materijalni rashodi | 643.984,00 | 336.930,17 | 52 |
| **34** | Financijski rashodi | 358,00 | 357,36 | 100 |
| **37** | Naknade građanima i kućanstvima na temelju osiguranja i druge naknade | 35.000,00 | 219,67 | 1 |
| **38** | Ostali rashodi | 1.800,00 | 0,00 | 0 |
| **42** | Rashodi za nabavu proizvedene dugotrajne imovine | 29.729,00 | 9.635,96 | 32 |
| **45** | Rashodi za dodatna ulaganja na nefinancijskoj imovini | 81.974,00 | 1.981,53 | 2 |
|  | **UKUPNO:** | **3.601.484,00** | **1.581.250,01** | **44** |

Kao što se vidi iz gore navedene tablice rashoda/izdataka, indekse u izvršenju nemaju:

* **38 Ostali rashodi** koji će biti realizirani u rujnu ove godine za kupovinu higijenskih uložaka.

Malu realizaciju imaju skupine:

* **37 Naknade građanima i kućanstvima na temelju osiguranja i druge naknade** (indeks 1) koja će biti realizirana kada se isporuče udžbenici za učenike škole.
* **45 Rashodi za dodatna ulaganja na nefinancijskoj imovini** (indeks 2) koja će se realizirati kada bude izvršena obnova vodovoda i kanalizacije na katu škole.
* **42 Rashodi za nabavu proizvedene dugotrajne imovine** (indeks 32) koja će se realizirati u drugom polugodištu godine kad se realizira ugovor za računalnu opremu (televizore), ugovor za udžbenike, nabava klima uređaja i knjiga za knjižnicu.

**Skupina 34** ima realizaciju 100 jer su isplaćene zatezne kamate po posljednjoj sudskoj tužbi od kolegice DF.

**Obrazloženje izvršenja planiranih rashoda i izdataka po odjeljcima u razdoblju 01.01.-30.06.2024. godine**:

Uvođenjem nove *Uredbe o nazivima radnih mjesta, uvjetima za raspored i koeficijentima za obračun plaće u javnim službama*, koja je u primjeni od 01.03.2024. godine, a s kojom se svim zaposlenicima povećala osnovna plaća, povećali su se u odnosu na isto razdoblje prošle godine indeksi na odjeljcima **3111** Plaće za redovan rad (indeks 127), **3113** Plaće za prekovremeni rad (indeks 121), **3114** Plaće za posebne uvjete rada (indeks 125), **3132** Doprinosi za ZO (indeks 125). Također je novim Kolektivnim ugovorom za zaposlene u javnim i državnim službama osigurano novo materijalno pravo za sve zaposlenike, a to je uskrsnica te stoga imamo povećanje indeksa na odjeljku **3121** Ostali rashodi za zaposlene s indeksom 133.

Odjeljak **3212** Naknade za prijevoz, za rad na terenu i odvojeni život s realizacijom 16.588,69 EUR ima indeks 112. Razlozi su što u novom Temeljnom kolektivnom ugovoru postoji pravo za starije od 58 godina s kojim im se priznaje prijevoz i za udaljenost manju od 2 km te je prosječna cijena po kilometru u 2024. godini iznosila 0,17 EUR, a 2023. godine 0,16 EUR/km.

Odjeljak **3213** Stručno usavršavanje zaposlenika ima realizaciju od 752,00 EUR te indeks 141 jer su u odnosu na 2023. godinu na usavršavanje išle dvije učiteljice više.

Odjeljak **3214** Ostale naknade troškova zaposlenima bilježi ostvarenje od 45,00 EUR te veći indeks od 216 jer su dvije učiteljice koristile vlastiti auto u službene svrhe za razliku od 2023. godine kad je samo jedna učiteljica išla na službeni put manji od 30 km vlastitim automobilom.

Odjeljak **3221** Uredski materijal i ostali materijalni rashodi bilježi povećanje zbog veće potrošnje materijala za čišćenje i ima indeks 119 i realizaciju od 15.095,11 EUR.

 Odjeljak **3222** Materijal i sirovine bilježi realizaciju od 118.394,09 EUR i rast indeksa na 126 u odnosu na isto razdoblje prošle godine, dijelom zbog poskupljenja namirnica iz novih ugovora s dobavljačima, a dijelom zbog većih narudžbi namirnica za školsku kuhinju. Prošle godine smo imali neutrošena sredstva od MZO-a za prehranu pa smo morali novac vraćati, a ove godine smo sve utrošili.

Odjeljak **3223** Energija bilježi realizaciju od 22.550,93 EUR te rast indeksa na 112 jer smo početkom godine bili bez ugovora za plin pa nam je naplaćivana veća cijena usluge.

Odjeljak **3224** Materijal i dijelovi za tekuće i investicijsko održavanje bilježi porast indeksa u odnosu na isto razdoblje prošle godine na 218 zbog većih popravaka inventara škole u odnosu na isto razdoblje prošle godine, a realizacija je 1.398,00 EUR.

Odjeljak **3225** Sitni inventar ima indeks 32,7 jer smo prošle godine kupili mobitele za djelatnike škole što je bio veći izdatak, a realizacija je 720,94 EUR.

Odjeljak **3227** Službena, radna i zaštitna odjeća i obuća ima stanje 1.622,63 EUR u odnosu na isto razdoblje prošle godine kad je stanje bilo 0,00 EUR jer smo službenu odjeću i obuću za spremačice, kuhare i domare realizirali u prvom polugodištu ove godine.

Odjeljak **3231** Usluge telefona, pošte i prijevoza bilježi veliki indeks od 174 jer je znatno povećana cijena prijevoza učenika prema novom ugovoru sklopljenom s dobavljačem i realizacija je 116.213,37 EUR.

 Odjeljak **3233** Usluge promidžbe i informiranja bilježi stanje od 248,85 EUR i manji indeks od 43 jer smo 2023. godine na taj odjeljak knjižili HRT pristojbu, a sad je knjižimo na odjeljak **3295** Pristojbe i naknade pa stoga taj odjeljak ima povećanje indeksa na 158 i realizaciju od 888,48 EUR..

 Odjeljak **3234** Komunalne usluge bilježi rast indeksa u odnosu na isto razdoblje prošle godine na 113 zbog većih računa za vodu i veće količine odvoza otpada u odnosu na isto razdoblje prošle godine te iznosi 10.293,57 EUR.

Odjeljak **3235** Zakupnine i najamnine bilježi porast indeksa na 121 zbog najma dvorane za međuopćinsko natjecanje u Lidranu te zbog kupovine licence za raspored sati za satničarku, a realizacija je 6.019,26 EUR.

Odjeljak **3236** Zdravstvene i veterinarske usluge ima povećanje indeksa na 116 te realizaciju od 2.271,62 EUR jer je više djelatnika išlo na sistematske preglede u odnosu na isto razdoblje prošle godine.

Odjeljak **3237** Intelektualne i osobne usluge bilježi rast indeksa na 173 zbog najma više predavača na ŽSV-ima i plaćanja povjerenstva za jedno natjecanje više u odnosu na 2023. godinu i ima realizaciju od 678,02 EUR.

 Odjeljak **3238** Računalne usluge ima veći indeks od 164 te realizaciju od 2.766,86 EUR zbog plaćanje nove usluge *Transparentnost* dobavljaču Infoprojekt, čiji sustav koristimo u radu.

Odjeljak **3239** Ostale usluge bilježi pad indeksa na 18 jer smo prošle godine u istom razdoblju plaćali Zagrebinspektu trošak izrade procjene rizika te plana i programa osposobljavanja za zaposlenike u iznosu od 564,08 EUR.

Odjeljak **3241** Naknade troškova osobama izvan radnog odnosa bilježi stanje od 70,00 EUR u odnosu na isto razdoblje 2023. godine jer smo unajmili predavača u školskoj knjižnici prema ugovoru o poslovnoj suradnji i platili predavačici trošak prijevoza iz Rijeke.

Odjeljak **3294** Članarine i norme bilježi indeks od 110 jer smo ove godine platili duplo veću članarinu Hrvatskom savezu učeničkih zadruga te je realizacija 133,09 EUR.

Odjeljak **3296** Troškovi sudskih postupaka bilježi stanje od 453,13 EUR u odnosu na isto razdoblje prošle godine kad je stanje bilo 0,00 EUR. Na odjeljak su knjiženi troškovi parničkog postupka po sudskoj tužbi djelatnice DF.

Odjeljak **3299** Ostali nespomenuti rashodi poslovanja bilježi rast indeksa na 181 zbog organizacije međuopćinskog natjecanja u futsalu što nije bio slučaj u 2023. godini te zbog plaćanja više kotizacija za učenike na natjecanjima iz matematike.

Odjeljak **3433** Zatezne kamate ima stanje 357,36 EUR u odnosu na 2023. godinu kad nije bilo stanja jer smo isplaćivali posljednju sudsku tužbu djelatnici DF.

Odjeljak **3722** Naknade građanima i kućanstvima u naravi ima stanje u odnosu na 2023. godinu u iznosu od 219,67 EUR jer smo ove godine kupovali dodatne radne udžbenike za učenike škole.

Odjeljak **3812** Tekuće donacije u naravi bilježi ove godine stanje 0,00 EUR, za razliku od istog razdoblja prošle godine kad je stanje bilo 1.803,90 EUR jer smo kupili higijenske uloške od sredstava koje smo dobili od Ministarstva rada, mirovinskog sustava, obitelji i socijalne politike. Od sredstava koje smo dobili ove godine, nabavu higijenskih uložaka ćemo realizirati u rujnu 2024. godine.

Odjeljak **4221** uredska oprema i namještaj bilježi stanje u odnosu na 2023. godinu u iznosu od 9.168,75 EUR jer je realizirana nabava namještaja (kompletni namještaj za ured računovodstvene referentice, ormari za ured tajnice, učionice informatike RN i PN, kompletni namještaj za učionicu vjeronauka). Prošle godine u istom razdoblju još nisu bili realizirani sklopljeni ugovori za namještaj i računalnu opremu pa je stanje 0,00 EUR.

Odjeljak **4226** Sportska i glazbena oprema bilježi stanje 0,00 EUR u odnosu na isto razdoblje prošle godine kad smo nabavili glazbene instrumente za školski band u iznosu od 1.983,81 EUR.

Odjeljak **4227** Uređaji, strojevi i oprema za ostale namjene bilježi stanje 0,00 EUR, a prošle godine je u istom vremenskom razdoblju bilo stanje 5.115,75 EUR jer je nabavljen stroj za pranje posuđa u školskoj kuhinji.

Odjeljak **4241** Knjige bilježi stanje od 467,21 EUR s indeksom 152 u odnosu na isto razdoblje prošle godine jer smo ove godine osim knjiga za školsku knjižnicu imali i dodatne narudžbe udžbenika za učenike škole.

Odjeljak **4511** Dodatna ulaganja na građevinskim objektimaima realizaciju od 1.981,53 EUR, a odnosi se na priključak građevine na elektroenergetsku distribucijsku mrežu, a u svrhu postavljanja solarnih kolektora na dvorani škole. Prošle godine nismo imali nikakva dodatna ulaganja na tom odjeljku.

**REZULTAT POSLOVANJA**

Ukupno ostvareni prihodi i primici u prvom polugodištu 2024. godine iznose 1.580.267,16 EUR, dok su u istom razdoblju prošle godine iznosili 1.230.050,50 EUR što je više ove godine za 350.216,66 EUR.

Ukupno ostvareni rashodi u prvom polugodištu 2024. godine je 1.581.250,01 EUR, dok su u istom periodu prošle godine iznosili 1.229.349,05 EUR što je više ove godine za 351.900,96 EUR.

Manjak prihoda poslovanja - preneseni se mijenjao po Odluci o raspodjeli rezultata od 06.03.2024. godine i i 08.05.2024. godine te iznosi -45.290,60 EUR. Višak prihoda od nefinancijske imovine - preneseni se mijenjao po Odluci o raspodjeli rezultata od 06.03.2024. godine i i 08.05.2024. te iznosi 279,16 EUR. Znači da je ukupni preneseni rezultat poslovanja iz 2023. godine -45.011,44 EUR.

Tabelarni prikaz utvrđenog rezultata prikazan je u nastavku:

|  |  |  |  |  |
| --- | --- | --- | --- | --- |
| **Preneseni rezultat iz 2023. godine** | **Prihodi 6/2024** | **Rashodi 6/2024** | **Rezultat 6/2024** | **Ukupni rezultat na dan 30.6.2024.** |
| -45.011,44 | 1.580.267,16 | 1.581.250,01 | -982,85 | -45.994,29 |

Tabelarni prikaz utvrđenog rezultata po izvorima financiranja:

|  |  |  |
| --- | --- | --- |
| **Izvor** | **Naziv izvora** | **Manjak/višak** |
| 1 | Opći prihodi i primici | -16.877,35 |
| 2 | Vlastiti prihodi | 663,96 |
| 3 | Prihodi za posebne namjene | 1.007,20 |
| 4 | Pomoći | -29.830,09 |
| 5 | Donacije | 24,84 |
|  | **Ukupno preneseni rezultat:** | **-45.011,44** |

KLASA:400-04/24-01/6

URBROJ: 2137-30-24-4

Koprivnica, 28.08.2024.

Obrazloženje izradila:RAVNATELJ ŠKOLE:

 Andreja Eršetić Krešo Grgac, prof.

Voditeljica računovodstva

 PREDSJEDNIK ŠKOLSKOG ODBORA:

 Josip Pankarić, prof.